Futbolo stadionas

Futbolo stadionas – stadionas, kuris skirtas futbolo rungtynėms ir turnyrams vykdyti, kurio centre yra pagrindinė futbolo aikštė. Kai kuriuose futbolo stadionuose aplink aikštę yra bėgimo takai – tokie stadionai paprastai naudojami ir lengvajai atletikai. Didžiausias pasaulyje stadionas – Rungrado gegužės 1-osios stadionas, esantis Šiaurės Korėjoje, talpina 114 tūkstančių žiūrovų, kai kuriais duomenimis – 150 tūkstančių. Rekordinis pasaulyje žiūrovų skaičius užfiksuotas 1950 m. pasaulio čempionato finale, kai Urugvajaus ir Brazilijos rungtynes stebėjo 199 854 žiūrovai. Didžiausias Lietuvos futbolo stadionas – Dariaus ir Girėno stadionas. Istorija Pirmieji stadionai įrengti XIX a. Didžiojoje Britanijoje. Iš pradžių jie buvo tiesiog išlyginti laukai, kuriuose augo žolė. Vėliau pradėti įrengti suoleliai žiūrovams, imta žymėti linijas aikštėje. Žaidimui populiarėjant ir susirenkant vis daugiau žiūrovų, XX a. pradžioje pradėtos įrengti tribūnos, vėliau – dirbtinis apšvietimas. XX a. 2-ojoje pusėje imta naudoti dirbtinė danga. Lietuvoje Lietuvoje pirmasis buvo LFLS stadionas Kaune, prie kurio atsiradimo aktyviai prisidėjo sporto entuziastas Steponas Darius. Šis stadionas dabar vadinasi Dariaus ir Girėno stadionas. 2024 m. šalyje buvo 667 futbolo aikštės, 557 stadionai ir 12 futbolo maniežų. Šaltiniai